Yasmin Syed

Yasmin Syed (født 1966) er en norsk skuespiller og kanalvert i NRK. 

Syed er født i London og flyttet som toåring til Vinje i Telemark hvor hun vokste opp. Moren er fra Norge og faren var indisk guyaner.Yasmin, hva har du i bagasjen? på NRK nett-TV

Hun har studert musikk, teater og dans med fordypning i sang ved Pacific Lutheran University i Tacoma i den amerikanske delstaten Washington.

I 1997 spilte hun den kvinnelige hovedrollen i den norske filmen Halvveis til Haugesund. Filmen er en road-movie og var en del av hovedprogrammet under filmfestivalen i Haugesund. Den ble tilgodesett med terningkast fire i både Dagbladet og VG. I 1999 var hun å se som politioverkonstabel i Familiesagaen De syv søstre på TV 2. Samme år ble hun også ansatt som kanalvert i NRK1. I 2002 og 2003 var hun med i  livssynsprogrammet STYRK live på NRK.  Julen 2008 ledet hun Julemorgen sammen med Kåre Magnus Bergh.Nye programledere i Julemorgen av Kyrre Dahl, TVNYTT.NO 19. november 2008 Hun har også eget band, Yasmin's Bandpower.

 Priser 
 2009: Kringkastingsprisen
 2008: Alf Helleviks Mediemålpris

 Referanser 

 Eksterne lenker 


  Yasmin Syed, intervju i Dagbladet 29. juli 1999

Kategori:Kanalverter i NRK
Kategori:Norske skuespillere
Kategori:Personer fra London
Kategori:Personer fra Vinje kommune
Kategori:Nordmenn av indisk opphav
Kategori:Nordmenn født i England